CELEX: 22012D0180
Language: bg
Date: 2012-09-28 00:00:00
Title: Решение на Съвместния комитет на ЕИП № 180/2012 от 28 септември 2012 година за изменение на приложение XIII (Транспорт) към Споразумението за ЕИП

13.12.2012   
            
            
               BG
            
            
               Официален вестник на Европейския съюз
            
            
               L 341/34
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 180/2012
   от 28 септември 2012 година
   за изменение на приложение XIII (Транспорт) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение ХIII към Споразумението бе изменено с Решение № 135/2012 на Съвместния комитет на ЕИП от 13 юли 2012 г. (1)
               
            
         
               (2)
            
            
               Регламент (ЕО) № 1149/2011 на Комисията от 21 октомври 2011 година за изменение на Регламент (ЕО) № 2042/2003 относно поддържане на летателната годност на въздухоплавателните средства и авиационните продукти, части и устройства и за одобряване на организациите и персонала (2) трябва да бъде включен в Споразумението,
            
         ПРИЕ НАСТОЯЩОТО РЕШЕНИЕ:
   Член 1
   В точка 66р (Регламент (ЕО) № 2042/2003 на Комисията) от приложение ХIII към Споразумението се добавя следното тире:
   
               „—
            
            
               
                  32011 R 1149: Регламент (ЕС) № 1149/2011 на Комисията от 21 октомври 2011 г. (ОВ L 298, 16.11.2011 г., стр. 1).“
            
         Член 2
   Текстовете на Регламент (ЕС) № 1149/2011 на исландски и норвежки език, които се публикуват в притурката за ЕИП на Официален вестник на Европейския съюз, са автентични.
   Член 3
   Настоящото решение влиза в сила на 1 ноември 2012 г., при условие че са направени всички нотификации до Съвместния комитет на ЕИП (3) съгласно член 103, параграф 1 от Споразумението, или в деня на влизане в сила на Решение на Съвместния комитет на ЕИП № 163/2011 от 19 декември 2011 г. (4), което от двете настъпи по-късно.
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 28 септември 2012 година.
      
         
            За Съвместния комитет на ЕИП
         
         
            Председател
         
         Atle LEIKVOLL
      
   
   
      (1)  ОВ L 309, 8.11.2012 г., стр. 16.
   
      (2)  ОВ L 298, 16.11.2011 г., стр. 1.
   
      (3)  Без посочени конституционни изисквания.
   
      (4)  ОВ L 76, 15.3.2012 г., стр. 51.